*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*85. számú előterjesztés*

Bátaszék Város Önkormányzat Képviselő-testületének 2023. április 26-án

16 órakor megtartandó ülésére

„FOGADJ ÖRÖKBE” örökségvédelmi program indítására

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető Béres István főépítész **Törvényességi ellenőrzést végezte:** Dr. Firle-Paksi Anna aljegyző **Pénzügyileg ellenőrizte:** Tóthné Lelkes Erika  pénzügyi irodavezető**Tárgyalja:**PG Bizottság: 2023.04.25. |

**Tisztelt Képviselő- testület!**

Az önkormányzat településkép védelméről szóló helyi rendelet előkészítése során felmérésre kerültek azok az építészeti értékek, amelyek ugyan nem kerültek helyi védelem alá, de olyan értéket képviselnek településünk építészeti történelmében, amelyek ápolása, gondozása fontos lenne. Ezek a még meglévő építészeti értékeinek fennmaradása érdekében javasoljuk a képviselő-testületnek, hogy indítson el, egy „Fogadj örökbe” elnevezésű örökségvédelmi programot. A programban időszakonként meghatározásra kerülnének azok az építészeti elemek, amelyeknek a fennmaradásához közösségi összefogást, támogatást kérnénk.

Javasoljuk, hogy a program indításaként 2023. évben a „Fogadj örökbe egy kerekes kutat” örökségvédelmi programot indítsuk el, hirdessük meg.

Elsősorban civil szervezetek, de magánszemély jelentkezését várnánk, akik egy örökbefogadó megállapodás aláírásával vállalnák, hogy egy szakmai iránymutatás alapján (1.sz. melléklet) a megállapodásban rögzített határidőig közösségi összefogással felújítják a kutat és azt szintén a megállapodásban rögzített ideig gondoskodnak annak megóvásáról.

Ehhez a tevékenységhez az Önkormányzat a felújítási költségek részbeni fedezéséhez felújítási támogatás is biztosítana 100.000 Ft/ kút összegben. Október 30. napjáig lenne célszerű elvégezni a felújítási munkákat.

Ez a program egy olyan lehetőség, amely településen még fellelhető értékvédelmet szolgálná, mely értékek megőrzése városunk közösségének felelőssége.

***H a t á r o z a t i j a v a s l a t :***

**„FOGADJ ÖRÖKBE” örökségvédelmi program indítására**

Bátaszék Város Önkormányzata Képviselő-testülete;

1. a „FOGADJ ÖRÖKBE” örökségvédelmi program indításával egyetért,
2. a „FOGADJ ÖRÖKBE” örökségvédelmi programban a „FOGADJ ÖRÖKBE EGY KEREKES KUTAT” alprogramot 2023. évben meghirdeti,

ba) az alprogram műszaki tartalmát a határozat 1.sz. melléklete szerinti tartalommal jóváhagyja,

bb) az alprogram megvalósításához bruttó 700.000,- Ft keretösszeget biztosít az önkormányzat 2023. évi költségvetésének „Fogadj örökbe program” céltartaléka terhére,

1. felhatalmazza a Bátaszéki Közös Önkormányzati Hivatal aljegyzőjét a „FOGADJ ÖRÖKBE EGY KEREKES KUTAT” alprogram felhívásának közzétételére;
2. felhatalmazza a város polgármesterét az örökbefogadó megállapodások aláírására.

*Határidő:* 2023. május 30.

*Felelős*: dr. Firle-Paksi Anna aljegyző

 (felhívás közzétételéért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár